Microbarypus

Microbarypus er en slekt av løpebiller som særlig finnes i sandete områder, der de lever som predatore i utgravde ganger.

Utseende 
Stor sett middelsstore (13-26 millimeter), avlange, slanke biller, svarte på farge, ofte med metallisk glans. Brystskjoldet (pronotum) er hjerteformet eller nærmest sirkelrundt, litt bredere enn hodet og litt bredere enn langt. Bakhjørnene er ikke markerte. Det er en kort «hals» (stilk eller innsnøring) mellom brystskjoldet og dekkvingene, men denne er mindre utpreget enn hos graveløpere (Scaritinae). Dekkvingene er avlange, nesten parallellsidige, med svake punktstriper.

Hodet er stort og bredt med små fasettøyne, overkjevene (mandiblene) er store og framstrakte. Antennene er korte til løpebiller å være (kortere enn hodet og brystskjoldet til sammen).

Beina er middels lange. Framleggene (protibiae) har et dypt innsnitt som de bruker til å rense antennene med.

Levevis 
Sandgraverne er knyttet til områder med løs sandjord, der de graver tunneler der de sitter og venter på bytte, selv om de også kan spise noe åtsler og av og til litt plantekost.

Utbredelse 
Slekten er utbredt i det sørligste Sør-Amerika (Chile).

Systematisk inndeling 
Arten blir noen ganger plassert i slekten Bembidiomorphum.

 Ordenen biller, Coleoptera Linnaeus, 1758
 Underordenen Adephaga 
 Overfamilien løpebiller og vannkalver, Caraboidea
 Familien løpebiller, Carabidae Latreille, 1802
 Underfamilien sandgravere, Broscinae, [=Broscini] 
 delgruppe Barypina Jeannel, 1941 [=Barypini]
 slekten Microbarypus Roig-Juñent, 2000
 Microbarypus silvicola Roig-Juñent, 2000

Eksterne lenker 
 
 

Sandgravere
Biller formelt beskrevet i 2000
Chiles insekter
Dyr formelt beskrevet av Sergio Roig-Juñent